Д О К Л А Д

ЗА ДЕЙНОСТТА НА НАРОДНО ЧИТАЛИЩЕ „СЛОВО 1922”,СЕЛО ПЕТРОВО, ОБЩИНА САНДАНСКИ ЗА 2018 ГОДИНА

През настоящия отчетен период Настоятелството на Народно читалище „Слово 1922”, както и редовите читалищни членове имаха своята важна роля и голямата отговорност, да утвърждават местната културна институция, като автентична гражданска организация, която се ангажира с проблемите на местната общност.

Чрез организираната културно-просветна дейност читалището продължи да формира в местното население чувство за единство и съпричастност, да го мотивира за съхраняване и популяризиране на местните традиции, както и за участие в дейностите, свързани с държавната културна политика, в създаването на дейности, необходими за населението, свързани с родовата памет.

В работата си Настоятелството изхождаше от основните задачи на културната институция и насочваше дейността към утвърждаване на традиционните за читалището форми на работа, на участията в местни, регионални и национални фестивали и конкурси, в укрепването на организационния опит на читалището-разкриване и осъществяване на инициативи за местно развитие, участие в обучения, достъп до актуална информация, партньорство и сътрудничество с бизнеса и неправителствения сектор, социална,културна и информационна насоченост на дейността на читалището чрез конкретни, актуални форми на работа.

**ОСНОВНИ ДЕЙНОСТИ ОСЪЩЕСТВЯВАНИ ОТ НАРОДНО ЧИТАЛИЩЕ „СЛОВО1922”,СЕЛО ПЕТРОВО през отчетния период /2018 година/**

Кръжок за художествено слово-6 участника

**Подготви тематични рецитали за следните чествания и тържества**-за Международния ден на жената-8-ми март-„Обичам те …….”, за Великденските празници- „Камбани празнични звънят”, за срещата с поетесата Катерина Кирянова и проф.Фидана Даскалова-„Не си отивай, любов!”/ по стихове на поетесата/, за Коледните тържества-„Рождество Христово”

Женска битова група-8 участнички

Фолклорната единица изпълнява местен автентичен песенен фолклор с участието на осем жени от населеното място-Елка Шаркова,Мария Милева, Грозда Шумарова, Надка Пингалова, Лидия Кутлева, Радка Василева, Мария Шушарова, Лиляна Карабашева-дългогодишни членове на читалището и активни участници във всички културно-масови мероприятия, организирани от културната институция.През изминалия отчетен период групата имаше следните изяви- За Деня на родилната помощ - възпроизвеждане на обичая „Посипване” , За международния ден на жената-8-ми март,на срещата с поетесата Катя Кирянова и професор Даскалова-преподавател в СУ „Климент Охридски”, за Великденските празници,на събора на народното творчество „Пирин пее” в м. Разлог, на Международния фолклорен фестивал в местността „Извора” със специално подготвена за целта програма, за Деня на Християнското семейство , на 23-ия Национален фолклорен фестивал „Листопад на спомените-2018”, организиран в гр. Варна, за Коледния базар организиран в ЦНСТ,с.Петрово и на Новогодишните празници-съвместна програма на ЖБГ при читалището и група „Здравец” от град Сандански.

Детска фолклорна група „Пазители на традицията”-

Групата изучава и популяризира местната и националната празнично-обредна система-с участието на 9 деца/деца от с.Петрово и деца, гостуващи на близки и роднини през ваканциите/ .Групата изучава словесния и песенния фолклор на родния край, подготвя тематични програми за предварително планирани инициативи, заложени в план-програмата за дейността на състава.През отчетния период групата имаше следните изяви-за Деня родилната помощ,за Международния ден на жената-8-ми март, за Великденските празници-базар и фолклорна програма, на срещата с поетесата Катерина Кирянова и професор Фидана Даскалова участие в Международния фолклорен детски фестивал „Слънце иде.....”, организиран от община Радомир, област Перник, участие в Международния фолклорен фестивал „С песните на с.Петрово”, организиран по традиция от община Сандански и кметство Петрово в м. „Извора”, на общоселското Коледно тържество.

Дневен център за духовна и социална интеграция „Приятели”

-чрез установени по проект форми на дейност ,деца от селото и деца гостуващи на близки и роднини от село Петрово, имаха възможност естествено и непринудено да участват в съвместни инициативи/-Празник на билките/традиционна инициатива на Еньов ден/,Излет под наслов “По пътечки извити за билки лековити”

Чрез утвърдени форми на работа-Артателие и Клуб по интереси- общността на възрастните хора/ЦНСТ”Светлина” и ЦНСТ „Надежда”/ общуват в приятна и уютна обстановка, ползват разнообразни настолни игри, художествена и участват в инициативи, празници и тържества, даващи им възможност за емоционално, духовно и личностно израстване.

През летния сезон, децата посещаващи ДЦДСИ „Приятели” със специално подготвена програма от словесен и песенен фолклор, както и през изминалите години гостуваха на възрастните хора, настанени в центровете за социални услуги.Тези инициативи на читалището се посрещат с голямо желание и носят много радост и настроение на хората, лишени от възможността да живеят в домашна среда, далече от близки и приятели.

В оборудваната зала за артдейности по проект на читалището възрастните хора от социалните услуги на територията на с.Петрово участваха и участват в занимания, които са провеждани от специалистите работещи в ЦНСТ, като изнесени структурирани занимания по приложни изкуства, рисуване и др.Резултат от тези занимания, бяха организираните изложби-„Великденска магия” и „Великденски багри”-/боядисване на яйца и изработване на Великденска украса / и „Коледна радост”/подготвка на сувенири за Новогодишните празници с участието на потребителите от ЦНСТПЛПР „Светлина” и ЦНСТПЛПР „Надежда”/.

Група „Роден край”-изучава историята, материалния бит и култура на района

Участници-10/лица, ползващи социални услуги на територията на с.Петрово//-заниманията се провеждат всяка събота-в ДЦ”Приятели”

Културен отдих

-Посещения на самодейни групи при Народно читалище „Слово1922”, село Петрово, община Сандански в други населени места

-през отчетния период женската битова група”Славянка” и ДФГ”Пазители на традицията” имаше следните участия извън населеното място:

* с.Дрен, община Радомир, област Перник- по повод участие в Международния фолклорен детски фестивал „Слънце иде…”-групова изява, индивидуални изпълнители-месец юни 2018 година
* м.”Извора”-участие в Международния фолклорен фестивал “Пръски от Извора”-групова изява, индивидуални изпълнители-м.август 2018 година
* м.”Предел”, град Разлог-участие в събора на народното творчество „Пирин пее”-месец август 2018 година
* гр.Варна-участие в 23-ия Национален фолклорен фестивал „Листопад на спомените”-м. октомври 2018 година

2.Традиционни екскурзии за хора в неравностойно положение до исторически паметници и архитектурни забележителности-

* до паметника на Гоце Делчев в м.”Попови ливади”/Пирин планина/
* до музея в гр. Сандански

3.Посещения на самодейни групи от други населени места

-Фолклорни групи от град Сандански изнесоха концерти по покана на читалището в с.Петрово.През отчетния период са изнесени концерти-за Великденските празници, за Международния ден на жената, за Новогодишните празници, за Коледа- по повод на инициативи с интеграционна насоченост.Концертните изяви се посрещаха с огромно желание от почитателите на народните песни в с.Петрово/както от местното население, така и от рисковите групи/, изпълнявани непринудено и с много любов от самодейните изпълнители .

Библиотека-11хил.498 . Както всички останали библиотеки тя играе ролята на публична библиотека.

Разполага с един преносим компютър и гарантиран безплатен достъп до необходимата информация от интернет.Достъпът до съвременните информационни технологии на читалището дава нова представа за културни институции като нашата, намиращи се във планински райони.

Библиотеката разполага със заемна, читалня и книгохранилище с обща площ за обслужване-95 кв.м., както и с необходимите стелажи за наличната литература.

След проблемите с покрива на читалищната сграда в резултат на силен вятър в края на 2016 година, въпреки навременния ремонт в началото на 2017 година и отстраняване на големите течове, таванът продължава да се намокря при проливни дъждове и силни снеговалежи и предприемането на ремонтни дейности вътре в библиотеката е безпредметно.Няма опасност за поражения върху книгите, но не бихме могли да предприемем действия за естетизиране на библиотечното пространство/заемна/ до отстраняването изцяло на повредите в покривната конструкция.

На заседание на Настоятелството е разглеждан въпроса с преместването на библиотеката в клубната зала по целесъобразност .

През лятото, както всяка година/м. юли и м.август/ в библиотеката бяха организирани следните инициативи:

1. „Лято в библиотеката”-всеки понеделник и четвъртък през летните месеци, читатели от социалните услуги изучаваха историята на Пиринския край/Енциклопедия на Пиринския край/

2. „Четене на открито”-със същата целева група

3.Библиотеката в моя живот-деца, посещаващи библиотеката разказват за невероятните приключения на героите от любимите приказки

Обучение и самообучение

Постигането на тази цел се оказва един изключително нелек процес, но повишаването на квалификацията и компетентността на хората ангажирани с читалищна дейност, с нейната организация, ръководство и реализация е една от силните страни на читалището.Именно това ни даде самочувствието за утвърждаването на нови дейности, каквато е социалната, под формата на Дневен център за духовна и социална интеграция „Приятели”.Натрупания опит и капацитет ни даде възможност да заявим своето присъствие като читалище, което се обновява, и което реализира гъвкаво дейност на общностна институция.Представители на читалището участваха в организирани срещи за читалищни работници, на които се представяха възможностите, които дават европейските програми и популярни, и авторитетни фондации за модернизиране на българското читалище и неговото съвременно звучене.

Субсидирана численост на персонала

-Една бройка втори трудов договор/незаета/-предстои назначаване на подходящо за длъжността лице с компютърна грамотност и необходимите начални познания за работа в библиотека

-Приходи на читалището за 2018 година

- Субсидии на читалището- 8375 лв. 20лв.-наем зала, 297лв-членски внос,

-Общо приходи за 2018 година-8672,00

-Остатък от 2017 година-8927,97

-Общо разходи за 2018 година-4442,53

-Остатък към 31.12.2018 година-13 157,44

Дейността на читалището за отчетната 2018 година, беше организирана изцяло на доброволен принцип, без да бъдат гласувани и изплащани възнаграждения .

Читалището има самостоятелна сметка и самостоятелно счетоводство, което съгласно решение на Настоятелството се води от счетоводителя на читалището в гр.Сандански срещу гласувано възнаграждение.

Народно читалище „Слово”, село Петрово няма приходи от наеми.

ЗАСЕДАНИЯ НА НАСТОЯТЕЛСТВОТО

През отчетния период са планирани четири заседания на Настоятелството.Организирането на конкретни инициативи и дейности от читалищната институция, са наложили свикването и провеждането на шест.

От протоколите е видно, че на проведените заседания Настоятелството е в пълен състав.Всички разходи за дейности ,реализирани за изпълнението на конкретни задачи, са направени със знанието и решението на Управляващия орган.

Ремонт- извършен е ремонт на подовата настилка на клубната зала на читалището/паркета, който е от 47 години-изхабен и на места напълно прогнил беше заменен с ламинат/.Залата е мултифункционална, има естетичен и практичен облик и може да се ползва за нуждите на читалището.

Предстоят ремонтни дейности на санитарните възли в читалището, които се ползват както от посетителите на Дневен център „Приятели”, така и от участниците в организираните от читалището дейности.Предстои смяна на прогнила дограма /врати и прозорци/ на първи етаж, където се помещават ДЦ „Приятели” и Артателието и дооборудване на клубната зала.

В бъдещата си дейност читалището в с.Петрово ще продължи да се ръководи от принципните изисквания на осъществяваната политика за укрепване и модернизиране на българските читалища, присъщи на читалището като структура, а именно откритост и прозрачност, партньорство, отчетност и публичност, ефективност и ефикасност.

Уповавайки се на своите корени като национални, социални, културни, образователни и информационни организации трябва чрез дейността, която развиваме, да отговорим на предизвикателствата на днешния свят, изхождайки от нуждите и потребностите на местната общност.Ръководството на читалището ще продължи да адаптира дейността си към новите социални и икономически условия и неговото утвърждване не само като духовен, но и като социален и информационен център, независимо от населеното място, където се намира културната институция.

Председател на читалището:

/Л.Карабашева/

